Dennis Johnsen

Dennis Tørset Johnsen, (Skien, 17 de febraro, 1998), ze un zogador norvejeze, atacante del Venezia e de ła nasionałe norvejeze.

Caraterìsteghe tècneghe
El zoga so tuto el fronte de ataco, venjendo doparà prevałentemente come esterno sanco. El ga na bona vełosità de baze e òtima tècnega, oltra a èsar brao sia inte l'uno contro uno che cuando che'l fornise assist ai conpanji, anca se a volte el peca inte łe desizion finałe da ciapar inte i ùltemii metri.

Cariera
Club
Tiller e Rosenborg
Prodoto del setor zovaniłe del Tiller, el ghe ga miłità fin al 2013, cuando che'l ze entà a far parte de cueło del Rosenborg. El ga contrinbuìo a ła vitoria finałe del Norgesmesterskapet G16 2014.

Heerenveen
El 13 de łujo 2015, i ołandezi de l'Heerenveen i ga rendesto noto l'acuisto de Johnsen, che se ga łigà al novo club co un contrato trienałe. El ze stà a inisialmente agregà a ła scuadra Under-19. El 29 de zenaro 2017 el se ga sentà par ła prima volta so ła banchéta 
in ocazion de ła 20ª zornada de l'Eredivisie. No'l ga zogà parò nesun incontro de canpionato durante cheła stazon ma noma che do partìe de ła Copa de Ołanda da subentrà.

Jong Ajax e prestìi vari
El 16 de agosto 2017, l'Ajax ga anuncià de aver ingagià Johnsen, che se ga łigà al novo club co un contrato vałido fin al de 30 zunjo 2021. El zogador ze stà agregà al Jong Ajax, scuadra riserve del club miłitante in Eerste Divisie. El 17 de agosto el ga zogà cusì ła prima partìa, schierà titołar inte'l suceso par 1-2 so'l canpo del Cambuur. El 25 de agosto el ga trovà el primo gol, inte'l 4-2 inflito al Fortuna Sittard. In due anni realizza 9 goal in 44 partite.

Inte'l zenaro 2019 el torna in préstio a l’Heerenveen indove el zoga 13 partìe de canpionato.

A łujo el va in préstio al PEC Zwolle indove che'l zoga na inportanta stazon reałizando ben 10 gol in 33 partìe.

 Venezia 
El 25 de agosto 2020 el vien acuistà a titoło definitivo par 3 miłion de euro dal Venezia in Serie B firmando un contrato cuadrienałe. 

Inte'l club veneto el reałiza 4 gol in 36 partìe rezultando uno dei protagonisti de ła granda stazon dei arancioneroverdi che i sera el canpionato al cuinto posto. A Venesia el riese a vinseri  playoff de Serie B suparando in finałe el Sitadeła e otenjìndo ła promosion in Serie A. El 22 de agosto 2021 el ezordise inte ła masima serie inte ła partìa Napoli-Venezia.

El rinova co ła sosietà fin al 2025.

Nasionałe
Johnsen ga zogà par ła Norveja Under-18 e Norveja Under-21. Par cuanto conserne sta ùltema sełesion, in data 22 de agosto 2017 el ga risevesto łaa prima convocasion dal comisario tècnego Leif Gunnar Smerud in vista de łe partìe contro  e , prevedeste rispetivamente par el 1º e 5 de setenbre e vałide par łe cuałifegasion al conpionato europeo Under-21 2019. E 5 de setenbre el ga cuindi efetuà el propio ezordio, subentrando a Sander Svendsen inte'l parizo a redi inviołae contro i pari età izraełiani.

El 28 de setenbre 2021 el riseve ła so prima convocasion in nasionałe major. El ezodise l'11 de otobre seguente in ocazion del suceso par 2-0 contro el Montenegro

Statìsteghe
Prezense e gol inte i club
Statìsteghe azornàe al 12 de otobre 2021.

Cronołozìa przense e gol in nasionałe

Palmarès
Club
 Conpetision nasionałi 

Jong Ajax: 2017-2018
Conpetision zovaniłi

Rosenborg: 2014

Notasion

Linganbi foresti


Categoria: Zugadori de bałon